A Victor Ponta vezette szociáldemokrata kormány 2015. november 4-én – a bukaresti Colectiv klubban történt halálos áldozatokat követelő diszkótűz miatt – az utcára vonuló tüntetők nyomására benyújtotta lemondását. Klaus Johannis román államfő november 10-én – a parlamenti pártokkal folytatott egyeztetést követően – Dacian Cioloșt, Románia korábbi EU-s mezőgazdasági és vidékfejlesztési biztosát kérte fel egy szakértői kormány megalakítására. November 17-én a képviselőház és a szenátus együttes ülésén – 389 támogató, két érvénytelen és 115 nem szavazat mellett – bizalmat kapott a kinevezett miniszterelnök által összeállított technokrata kormány, amely még aznap letette a hivatali esküt a Cotroceni-palotában.